62023CO0558_INF
Uznesenie Súdneho dvora (deviata komora) z 8. apríla 2024 –[Dramanova] (
i
)
(vec C‑558/23) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Zjavná neprípustnosť – Odpoveď, ktorú možno zjavne odvodiť z judikatúry – Duševné vlastníctvo – Právny akt, ktorý porušuje práva duševného vlastníctva – Trestné a správne sankcie – Zásada zákonnosti trestných činov a trestov“
Základné práva – Charta základných práv – Zásada zákonnosti trestných činov a trestov – Používanie ochrannej známky bez súhlasu v obchodnom styku – Vnútroštátna právna úprava, ktorá rovnaké konanie kvalifikuje ako trestný čin a správny delikt – Trestný čin opísaný rovnakým spôsobom v trestnom zákone a v zákone o ochranných známkach – Neexistencia vymedzujúcich kritérií – Prípustnosť
(Charta základných práv Európskej únie, článok 49 ods. 1)
(pozri body 38 – 40, bod 2 výroku)
Výrok
1.
Prvá a druhá otázka návrhu na začatie prejudiciálneho konania, ktorý podal Rajonen săd Lukovit (Okresný súd Lukovit, Bulharsko) rozhodnutím zo 6. septembra 2023, sú zjavne neprípustné.
2.
Článok 49 ods. 1 Charty základných práv Európskej únie sa má vykladať v tom zmysle, že:
zásada zákonnosti trestných činov a trestov nebráni vnútroštátnej právnej úprave, ktorá v prípade používania ochrannej známky v obchodnom styku bez súhlasu nositeľa výlučného práva k tejto ochrannej známke stanovuje, že to isté konanie možno kvalifikovať ako správny delikt a ako trestný delikt bez toho, aby obsahovala kritériá pre odlíšenie správneho deliktu od trestného deliktu, pričom znaky skutkovej podstaty protiprávneho konania sú vymedzené rovnako v trestnom zákone aj v zákone o ochranných známkach.
(
i
)	Názov tejto veci je fiktívny. Nezodpovedá skutočnému menu ani názvu žiadneho z účastníkov konania.
(
1
)	Ú. v. EÚ C 644, 13.11.2023.